סאלח סלים

סאלח סלים (בערבית: صالح سليم; נולד ב-2 בנובמבר 1953), הוא חבר הכנסת לשעבר מטעם סיעת חד"ש.

בבחירות לכנסת השלוש עשרה שובץ במקום ה-4 ברשימת מפלגת חד"ש לכנסת, אך הרשימה זכתה רק ל-3 מנדטים. ב-4 ביולי 1994 נפטר תאופיק זיאד, ובמקומו נכנס סלים לכנסת ה-13. סלים כיהן כחבר בועדת הפנים והגנת הסביבה.

ב-1996 נבחר בשנית לכנסת ה-14 מטעם סיעת חד"ש-בל"ד. הוא כיהן כחבר בוועדת הפנים והגנת הסביבה, וגם כסגן יו"ר הכנסת.

לקראת הבחירות לכנסת ה-15 החליט סלים לפרוש מהפוליטיקה הארצית, ושובץ במקום ה-116 הסמלי ברשימת מפלגת חד"ש.

כיהן כראש המועצה המקומית אעבלין מאז שנת 1985 עד שנת 2008, בה לא נבחר לראשות המועצה ולא למועצת העיר.

בעבר הביע סלים תמיכה במאבק האלים של הפלסטינים נגד מדינת ישראל. בהתייחסו לחוליות חמאס הפוגעות בחיילי צה"ל אמר: "לכל אדם יש זכות לפעול בשטח כבוש נגד חיילים המתעללים באוכלוסייה. העם הפלסטיני סבל מאוד. כל עם שנכבש פעל כך". על אנשי היישוב היהודי בחברון אמר כי "הם לא אזרחים ולא חיילים, הם יתושים".

קישורים חיצוניים

הערות שוליים

חברי כנסת מטעם חד"ש
חברי כנסת מטעם חד"ש-בל"ד
ראשי מועצות מקומיות בישראל
ראשי רשויות מקומיות מטעם חד"ש
חברי הכנסת השלוש עשרה
חברי הכנסת הארבע עשרה
חברי כנסת ערבים
סגני יושב ראש הכנסת בכנסת הארבע עשרה
אעבלין: אישים
ישראלים שנולדו ב-1953